偈頌九十三首  其三二
作者：釋梵琮
朝代：宋

paragraphs: 今朝二月二十五，等閑觸發千鈞弩。
一箭中紅心，大地無寸土。
四圍上下絕遮欄，露出太白庵中主。
去歲因喪本師歸，未免聲聲叫冤苦。
苦中樂，樂中苦。
喝退慈明舊日婆，移凶就吉改墳墓。
南溪流水青如螺，深居落花紅似雨。
先師面目儼然存，分付老堅堅收取。